stanford-oval/wikipedia huggingface dataset:
28 בפברואר
נפטרו

628 – ח'וסרו השני, המלך העשרים ושניים באימפריה הסאסאנית הפרסית (נולד ב-570)
1105 – רמון הרביעי, רוזן טולוז, מהמנהיגים החשובים של מסע הצלב הראשון (נולד ב-1041 או ב-1042)
1551 – מרטין בוצר, תאולוג פרוטסטנטי גרמני, מחשובי המנהיגים של הרפורמציה המוקדמת. (נולד ב-1491)
1805 – נפתלי הרץ וייזל, בלשן ומשורר עברי, מאבות תנועת ההשכלה היהודית (נולד ב-1725)
1901 – ויליאם אברטס, פוליטיקאי אמריקני (נולד ב-1818)
1916 – הנרי ג'יימס, סופר אמריקאי-אנגלי (נולד ב-1843)
1925 – פרידריך אברט, מדינאי גרמני שהיה הקנצלר האחרון של המונרכיה הגרמנית, והנשיא הראשון של רפובליקת ויימאר (נולד ב-1871)
1941 – אלפונסו השלושה עשר מלך ספרד (נולד ב-1886)
1943 – חוה שפירא, מחלוצות סיפורת הנשים העברית (נולדה ב-1878)
1977 – יוסי יפה, מפקד בצה"ל (נולד ב-1935)
1986 – אולוף פלמה, מדינאי שוודי (נולד ב-1927)
1999 – ארז גרשטיין, מפקד חטיבת גולני ויחידת הקישור ללבנון (נולד ב-1960)
1999 – אילן רועה, עיתונאי ישראלי (נולד ב-1967)
2000 – קריאל גרדוש, הידוע יותר בשם העט דוש, קריקטוריסט ישראלי (נולד ב-1921)
2008 – אהרן אמיר, משורר, מתרגם, עורך וסופר עברי ישראלי (נולד ב-1923)
2011 – ג'יין ראסל, שחקנית אמריקנית (נולדה ב-1921)
2011 – נתיבה בן-יהודה, סופרת, אשת רדיו ומילונאית (נולדה ב-1928)
2013 – דונלד גלייזר, פיזיקאי אמריקאי יהודי, זוכה פרס נובל לפיזיקה לשנת 1960 (נולד ב-1926)
2015 – ישר כמאל, סופר טורקי ממוצא כורדי (נולד ב-1923)
2015 – קליפורד אדמונד בוסוורת', היסטוריון ומזרחן אנגלי (נולד ב-1928)
2015 – אנתוני מייסון, כדורסלן אמריקאי ששיחק במשך 13 עונות בליגת ה-NBA מעמדות הפאוור פורוורד והסמול פורוורד (נולד ב-1966)
2016 – ג'ורג' קנדי, שחקן אמריקאי זוכה פרס אוסקר (נולד ב-1925)
2019 – אנדרה פרווין, פסנתרן, מלחין ומנצח אמריקאי ממוצא יהודי (נולד ב-1929)
2020 – פרימן דייסון, פיזיקאי ומתמטיקאי בריטי-אמריקאי (נולד ב-1923)
2022 – הרולד סימון, טייס דרום-אפריקני אשר היה שותף בייסוד חיל האוויר הישראלי (נולד ב-1920)
2022 – יהודה בייליס, יהודי שעבר את השואה כנער בגטו קובנה (נולד ב-1927)
2022 – דניאל דורון, פובליציסט ישראלי (נולד ב-1929)
2022 – רותי גרטווגן, מרצה בכירה להיסטוריה, ללימודים ביזנטיים ולימודי יוון המודרנית, וחוקרת בתחום ההיסטוריה הימית וארכאולוגיה ימית בים התיכון (נולדה ב-1952)
2023 – עוזי שביט, פרופסור לספרות עברית באוניברסיטת תל אביב, מנכ"ל הוצאת הקיבוץ המאוחד ועורכה הראשי (נולד ב-1936)
2023 – ג'וואד טבאטבאי, פרופסור וסגן דיקן הפקולטה למשפטים ומדעי המדינה באוניברסיטת טהראן (נולד ב-1945)
2024 – בצלאל גבר, ראש מועצת עומר הראשון (נולד ב-1921)
2024 – אברהם בייגה שוחט, פוליטיקאי ישראלי (נולד ב-1936)
חגים ואירועים החלים ביום זה

יום המחלות הנדירות (אנ') (בשנה בה קיים התאריך 29 בפברואר, המועד מתקיים ביום זה)
ראו גם

27 בפברואר – (29 בפברואר – 30 בפברואר) – 1 במרץ
פברואר
לוח אירועים שנתי
לינוס פאולינג
באגסי סיגל
ח'וסרו השני
רמון הרביעי
דוש
מוולד א-נבי

| --- | --- |

 מדינה:  העולם המוסלמי, ארצות ערב 
 סוג:  חגים ומועדים באסלאם 
 סיבה:  יום הולדת 
 
מוולד א-נבי: (בערבית: مولد النبي، ميلاد النبي، المولد النبوي - יום הולדתו של הנביא מוחמד) הוא מחגי האסלאם. החג חל ב-12 בחודש השלישי בלוח המוסלמי - רביע אל-אוול ("חודש האביב הראשון"),ומציין את לידת הנביא מוחמד.
החג הוכרז כחג רשמי בשנת 1588 על ידי האימפריה העות'מאנית. המועד לא נחוג בתקופה העתיקה של האסלאם, ולכן לא כל הקהילות המוסלמיות חוגגות אותו. במקומות בהם מצוין החג נערכות חגיגות, קריאת שירי שבח והלל לאללה ולמוחמד.
יש חכמי דת מוסלמים, בייחוד הוהאבים בהם, שרואים בחגיגות חידוש לא רצוי (בִדְעה) וסטייה מדרך התנהלות הנביא ומלוויו. החג מוכר כחג לאומי ברוב המדינות המוסלמיות, למעט ערב הסעודית וקטר.
רוני אלטר

| --- | --- |
אין תמונה חופשית
 לידה:  9 במרץ 1982 (בת 42) הרצליה
 מוקד פעילות:  ישראל 
 תקופת הפעילות:  מ-2000
 עיסוק:  זמרת
 שפה מועדפת:  עברית 
 שיתופי פעולה בולטים:  אריק איינשטיין עופר מאירי דודו טסה קרן פלס
 פרופיל ב-IMDb
 
רוני אלטר (נולדה ב-9 במרץ 1982) היא זמרת ישראלית.
ביוגרפיה

אלטר היא בתם של המוזיקאי ואיש הקולנוע נפתלי אלטר והשחקנית אירית אלטר. גדלה בהרצליה, במסגרת שירותה הצבאי הייתה מפקדת להקת חיל המודיעין, ולפרסומה הראשון זכתה כזמרת ליווי במספר אלבומים. בשנת 2002 הקליטה עם אריק איינשטיין את הדואט "חיוורון" שנכלל באלבומו "שמש רטובה", וכעבור שנתיים הקליטה עמו גרסת כיסוי לשירו של בני ברמן "פרידת המלח", שנכללה באלבומו של איינשטיין "שתי גיטרות בס תופים".
בשנת 2005 השתתפה אלטר באלבום "מטרופולין" של הרכבו של עופר מאירי "מטרופולין", ושרה בדואט עם דנה ברגר את השיר "לישון בלי לחלום", שהיה אחד המצליחים ביותר מהאלבום. באותה שנה הופיעה בסרט "מוכרחים להיות שמח". בשנת 2006 הקליטה אלטר בדואט עם דודו טסה את השיר "מעליות", שנכלל באלבומו "לולה". בשנת 2007 יצא האלבום השני של מטרופולין, "הסליל", שבו השתתפה אלטר בשלושה שירים. שניים מהם גם כתבה יחד עם עופר מאירי.
ב-2007 הקליטה אלטר עם ההרכב "טרי פויזן" את שיר הנושא של הטלנובלה "בובות". כעבור שנה הקליטה גם את שיר הנושא של סדרת הטלוויזיה "לאהוב את אנה".
בשנת 2009 שרה את חלק מהשירים במיני-סדרה "תמיד אותו חלום".
ביוני 2010 הוציאה אלטר את אלבומה הראשון, "כיס אוויר". את האלבום הפיקו עופר מאירי ואלון לוטרינגר, שגם עיבדו יחד עם אלטר את שיריה. אלטר עצמה כתבה מילים לשלושה שירים באלבום, ובין שאר הכותבים והמלחינים היו אגי משעול, קורין אלאל, נתן סלור, יסמין אבן וורד קלפטר. נפתלי אלטר, אביה של רוני, הלחין עבור האלבום את השיר "נגועה" שכתב עלי מוהר, וכן השתתף בדואט "הבכי", שהלחין למילים של נתן אלתרמן ושר במקור אושיק לוי. הסינגל הראשון שיצא לפני האלבום היה "נמרים", שכתבה והלחינה קלפטר. ב-2011 הופיעה בסדרה "החיים זה לא הכל".
מאז שנת 2012 גרה אלטר עם בן זוגה, הצלם עמית ישראלי, בפריז.
בינואר 2014 יצא אלבומה השני של אלטר, "Go Wild", שגם בו שיתפה פעולה עם המפיק אלון לוטרינגר. באלבום זה שרה אלטר באנגלית.
ב-12 בדצמבר 2019 התארחה אלטר בסינגל "באת לי פתאום" של הזמרת והיוצרת קרן פלס.
ב-4 במרץ 2024 הוציאה אלטר גרסת כיסוי לשיר "ביקור מולדת" של יהונתן גפן ודויד ברוזה.
דיסקוגרפיה > אלבומי אולפן

2010: כיס אוויר
2014: Go Wild
2018: Be Her Child Again
דיסקוגרפיה > מיני-אלבומים

2018: Roni Alter - EP
דיסקוגרפיה > השתתפות בשירים

פרק זה לוקה בחסר. אנא תרמו לוויקיפדיה ו.
2009: מת אב ומת אלול, מסיבת יום שישי (במסגרת "תמיד אותו חלום")
2019: באת לי פתאום - דואט עם קרן פלס (כחלק מהאלבום שקופים של פלס, שיצא ב-2020)
דיסקוגרפיה > קאברים

2016: I Follow Rivers
הערות שוליים

↑  רותי קדוש, פריז בוערת: השטן של רוני יוצא לאור, באתר ישראל היום, 16 באוגוסט 2018
↑  רוני אלטר – ביקור מולדת, באתר יוסמיוזיק, ‏4 במרץ 2024
| --- | --- |
בקרת זהויות :  NLI: 987007297532205171  ISNI: 0000 0000 6845 830X  MusicBrainz: 99770b2e-f0f5-4ec9-90e6-11985c1344f8  VIAF: 97377955   WorldCat (עם VIAF): 97377955
אליפות וימבלדון 1946

| --- | --- |
 ענף:  טניס 
 תקופת התחרות:  24 ביוני 1946 – 6 ביולי 1946 (13 ימים) 
 מספר תחרות:  60 
 עיר מארחת:  אצטדיוני הטניס בווימבלדון 
 זוכה:  גברים:איבון פטרה (צרפת) נשים:פאולין בץ (ארצות הברית) זוגות גברים: תום בראון/ג'ק קרמר (ארצות הברית) זוגות נשים:לואיז ברוף/מרגרט אוסבורן (ארצות הברית) זוגות מעורבים: תום בראון/לואיז ברוף (ארצות הברית)
 
 → אליפות וימבלדון 1939 אליפות וימבלדון 1947 ← 
 
אליפות וימבלדון 1946 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-6 ביולי. זו הייתה האליפות הראשונה לאחר מלחמת העולם השנייה. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
טניסאיי ארצות הברית זכו בכל התארים למעט בתחרות הגברים, בה גבר איבון פטרה הצרפתי על ג'פרי בראון האוסטרלי בגמר. זו הייתה האליפות בה לראשונה השתתפו מרגרט אוסבורן ולואיז ברוף, טניסאיות אמריקאיות שזכו בתארים רבים במהלך שנות ה-40 וה-50.
התחרות > תחרות הגברים

בתחרות זו השתתפו 128 טניסאים שחולקו ל-8 בתים. מנצח בשנת 1939 בובי ריגס מארצות הברית לא השתתף בתחרות זו. בין מדורגי 1939 רק  פרניו פונצ'ץ קיבל דירוג גם בתחרות זו. לקראת התחרות המשתתפים החזקים דורגו כדלקמן:
דיני פאילס (אוסטרליה אוסטרליה), הודח ברבע הגמר
ג'ק קרמר (ארצות הברית ארצות הברית), הודח בסיבוב הרביעי
ג'פרי בראון (אוסטרליה אוסטרליה), הפסיד במשחק הגמר
פנצ'ו סגורה (אקוודור אקוודור), הודח בסיבוב השלישי
איבון פטרה (צרפת צרפת), ניצח בתחרות
דרגוטין מיטיץ' (יוגוסלביה יוגוסלביה), הודח בסיבוב הרביעי
פרניו פונצ'ץ (יוגוסלביה יוגוסלביה), הודח בחצי הגמר
לנארט ברגלין (שוודיה שוודיה), הודח ברבע הגמר
במשחק הגמר, איבון פטרה (צרפת) נפגש עם ג'פרי בראון (אוסטרליה) וניצח אותו ב-5 מערכות.
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. מנצחת התחרות בשנת 1939 אליס מרבל (ארצות הברית) לא השתתפה בתחרות, גם יתר מדורגות של תחרות 1939 לא דורגו אך בחלקן השתתפו בתחרות. כמו בתחרות הגברים, 8 טניסאיות זכו לדירוג:
פאולין בץ (ארצות הברית ארצות הברית), ניצחה בתחרות
מרגרט אוסבורן (ארצות הברית ארצות הברית), הודחה בחצי הגמר
לואיז ברוף (ארצות הברית ארצות הברית), הפסידה במשחק הגמר
קיי מנזיס (בריטניה בריטניה), הודחה ברבע הגמר
דורותי באנדי (ארצות הברית ארצות הברית), הודחה בחצי הגמר
ג'ואן בוסטוק (בריטניה בריטניה), הודחה ברבע הגמר
דוריס הארט (ארצות הברית ארצות הברית), הודחה ברבע הגמר
סימון לפארג (צרפת צרפת), הודחה בסיבוב הרביעי
במשחק הגמר פאולין בץ מארצות הברית ניצחה את לואיז ברוף, גם היא מארצות הברית, ב-2 מערכות.
התחרות > תחרות זוגות גברים

בתחרות השתתפו 64 זוגות. מנצחי התחרות בשנת 1939 אלווד קוק ובובי ריגס (ארצות הברית) לא השתתפו בתחרות, וכן יתר מדורגים של התחרות הקודמת לא השתתפו. 4 זוגות דורגו.
ג'ף בראון ודיני פאילס (אוסטרליה אוסטרליה), הפסידו במשחק הגמר
תום בראון וג'ק קרמר (ארצות הברית ארצות הברית), ניצחו בתחרות
דרגוטין מיטיץ' ויוסיפ פלדה (יוגוסלביה יוגוסלביה), הודחו בחצי הגמר
ברנר דסטרמו ואיבון פטרה (צרפת צרפת), הפסידו בסיבוב השלישי
במשחק הגמר תום בראון וג'ק קרמר (ארצות הברית) שיחקו נגד ג'ף בראון ודיני פאילס (אוסטרליה) וניצחו אותם ב-3 מערכות.
התחרות > תחרות זוגות נשים

בתחרות השתתפו 48 זוגות. מנצחות האליפות הקודמת שרה פביאן ואליס מרבל (ארצות הברית) ורוב המדורגות מתחרות 1939 לא השתתפו. 4 זוגות קיבלו דירוג:
לואיז ברוף ומרגרט אוסבורן (ארצות הברית ארצות הברית), ניצחו בתחרות
פאולין בץ ודוריס הארט (ארצות הברית ארצות הברית), הפסידו במשחק הגמר
ג'ואן בוסטוק וקיי מנזיס (בריטניה בריטניה), הודחו ברבע הגמר
דורותי באנדי ופאט טוד (ארצות הברית ארצות הברית), הודחו בחצי הגמר
במשחק הגמר לואיז ברוף ומרגרט אוסבורן מארצות הברית שיחקו נגד זוג אמריקאי נוסף פאולין בץ ודוריס הארט וניצחו אותן ב-3 מערכות. הזוג זכה גם באליפות ארצות הברית הפתוחה ואליפות צרפת הפתוחה.
התחרות > תחרות זוגות מעורבים

בתחרות השתתפו 80 זוגות. מנצחי התחרות בשנת 1939 בובי ריגס ואליס מרבל (ארצות הברית) ורוב המדורגות מתחרות 1939 לא השתתפו בתחרות זו. 4 זוגות קיבלו דירוג:
הארי הופמן (אוסטרליה אוסטרליה) ומרגרט אוסבורן (ארצות הברית ארצות הברית), הודחו בחצי הגמר
ג'ף בראון (אוסטרליה אוסטרליה) ודורותי באנדי (ארצות הברית ארצות הברית), הפסידו במשחק הגמר
תום בראון ולואיז ברוף (ארצות הברית ארצות הברית), ניצחו בתחרות
דיני פאילס (אוסטרליה אוסטרליה) וקיי מנזיס (בריטניה בריטניה) הודחו ברבע הגמר
במשחק הגמר תום בראון ולואיז ברוף (ארצות הברית) ניצחו בשתי מערכות את ג'ף בראון (אוסטרליה) ודורותי באנדי ארצות הברית) שלא היו מדורגים.
הערות שוליים

↑  הצרפתי יאבון פטרה זכה באליפות וימבלדון בטניס, המשקיף, 7 ביולי 1946
איבון פטרה, מנצח תחרות הגברים
פאולין בץ, מנצחת תחרות הנשים
עדן סבן

| --- | --- |

עדן סבן, יולי 2021
 לידה:  30 בנובמבר 1995 (בת 29) שדה עוזיהו, ישראל 
 מדינה:  ישראל 
 תקופת הפעילות:  מ-2011
 פרופיל ב-IMDb
 
עדן סבן (נולדה ב-30 בנובמבר 1995) היא שחקנית, פרזנטורית ודוגמנית ישראלית.
ביוגרפיה

סבן נולדה במושב שדה עוזיהו, לאם יוצאת אתיופיה ולאב יוצא לוב. היא גדלה והתחנכה באשדוד לאחר שהוריה התגרשו כשהייתה בת שנה.
בשנת 2011 כשהייתה בת 16 זכתה בתחרות מלכת היופי של אשדוד והסביבה ומאז החלה לדגמן. ב-2014 השתתפה בקליפ של אליעד נחום "סימן".
בשנת 2017 השתתפה בתוכנית המציאות "האח הגדול" והודחה שמינית אחרי 80 ימים, לאחר מכן השתתפה כשחקנית במחזמר לילדים "אקונה מטטה" שעלה לבמות ברחבי הארץ בחנוכה 2017. עוד בשנה זו הובילה קמפיין הסברה של משרד החוץ.
במקביל לקריירת המשחק, סבן היא פרזנטורית של מספר גופים מסחריים וכן מדגמנת ומשתתפת בפרסומות. הייתה הפרזנטורית הראשונה של חברת "פומה" בישראל, וכן השתתפה בקמפיינים של מותגי האופנה "H&M", "גולף" ו"קסטרו", מותג ההלבשה התחתונה "פיקס" ו"קוקה קולה".
עוד השתתפה בין היתר בפרסומות של רשת ACE, וכן בפרסומות למשקאות "בלו" ול"סודהסטרים".
בשנת 2019 שיחקה בתפקיד נטלי בסרט הקולנוע "פול גז".
ב-2020 שיחקה בתפקידים שונים בסדרות הטלוויזיה "ג'ודה", "תאג"ד" ובסדרה הקומית זהו זה! וכן גילמה תפקידים ראשיים בסדרות הטלוויזיה לנוער "ספיידרז" ו"שמשון גיבור".
בשנת 2021 שיחקה בתפקיד קומי בסדרת הטלוויזיה "מותק בול באמצע", ובסדרת הנוער "שמשון גיבור" בתפקיד מיכל.
בשנת 2022 שיחקה בסרטם של ערוץ הכיבוד "עולה לראש" בתפקיד משפיענית הרשת עדן-לי.
בשנת 2024 תככב במופע הילדים SING פסטיגל.
בשנת 2024 שיחקה בסדרה ״אינדל״ שבהוט.
חיים אישיים

בשנת 2018 הכירה את אדם טל ונישאה לו לאחר כשנה של זוגיות. הזוג התגרש בשנת 2021.
פילמוגרפיה > תיאטרון

| שנה | סרט | תפקיד | הערות |
| --- | --- | --- | --- |
| 2017 | אקונה מטטה |  | מחזמר |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | רוי בוי ביער הסודי | ג'ויה הנסיכה |  |
| 2020 | תאג"ד | עדן | עונה 2 |
| 2020 | ג'ודה | סנדריה | עונה 2 |
| 2020 | ספיידרז | סופי |  |
| 2020 | זהו זה! |  |  |
| 2021 | מותק בול באמצע | דינור |  |
| 2021 | שמשון גיבור | מיכל |  |
| 2023 | זיגי | תילי | עונה 5 |
| 2024 | אינדל | סלאם |  |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | פול גז | נטלי |  |
| 2022 | עולה לראש | עדן לי |  |
הערות שוליים

1 2  עומר ירדני, אל תקראו לה "פליטת ריאליטי": השחקנית עדן סבן כובשת את המסך, באתר חדשות 13, 11 בספטמבר 2020
↑  "סימן" – אליעד נחום, מתוך ערוץ היוטיוב של אליעד נחום
↑  המחזמר "אקונה מטטה", באתר "לגדול"
↑  יפעת הללי אברהם, ‏עדן סבן תוביל קמפיין של משרד החוץ, באתר ‏מאקו‏, 9 באוגוסט 2017
↑  יוני פרוים, אחרי הפרידה מגיע הקמפיין: עדן סבן לוהטת בהלבשה תחתונה, במדור "פנאי פלוס" באתר ynet‏, 5 באפריל 2021
↑  רותם כהן מארח את עדן סבן בקמפיין ל-ACE, באתר אייס, 24 באוגוסט 2021
↑  בר זגה, אחרי שנתיים וחצי: עדן סבן ובעלה נפרדים, במדור "פנאי פלוס" באתר ynet‏, 1 באפריל 2021
אמנון (זיסט)

| --- | --- |
אין תמונה חופשית
 לידה:  20 בספטמבר 1926 ירושלים, פלשתינה (א"י) המנדט הבריטי
 נהרג:  7 ביולי 1948  (בגיל 21) לוד, ישראל ישראל
 מקום קבורה:  בית הקברות הצבאי נחלת יצחק, תל אביב
 מדינה:  ישראל 
 השתייכות:   פלמ"ח הגנה שירות הידיעות המוסד לעליה ב   צבא הגנה לישראל חיל האויר
 דרגה:   פקד-טיס (סגן)
 פעולות ומבצעים
   מלחמת העצמאות
 
אמנון (זיסט) ברמן (20 בספטמבר 1926 – 7 ביולי 1948) היה טייס במלחמת העצמאות לוחם ומפקד בפלמ"ח בשירות הידיעות, פיקד על קורס טיס של ההגנה בארצות הברית ופעיל במוסד לעליה ב'. ברמן נהרג כאשר מטוסו הופל מעל לוד.
חייו

נולד בירושלים בכ"א בתשרי תרפ"ז (20 בספטמבר 1926) לזהבה וברוך. למד בגימנסיה העברית בירושלים. בהיותו בן תשע הצטרף להסתדרות הצופים ובגיל 15 היה בחג"ם ובגדנ"ע, עבר קורס מ"כים בגדנ"ע.
חייו > פלמ"ח

בתום הלימודים התגייס לפלמ"ח, ושירת בו משנת 1944 עד 1947, תחילה כטוראי ואחר-כך כמ"כ – בעין חרוד, בתל יוסף ובגניגר. בתקופת תנועת המרי העברי, השתתף בפריצה למחנה המעפילים בעתלית ובליל הגשרים. בתום השירות חזר ללמוד באוניברסיטה העברית בירושלים, מתמטיקה וכימיה והשתלם בהנדסה.
חייו > שירות הידיעות

היה פעיל ב"הגנה", איש שירות הידיעות (ש"י) בירושלים. כשהגיעה משלחת "ועדת אונסקו"פ" של האו"ם באוגוסט 1947, נסע לארצות-הברית כדי להמשיך את לימודיו בהנדסת תעשייה וניהול. הצטיין בלימודים אך הפסיק אותם כדי לחזור לארץ ולהשתתף במלחמת העצמאות. במכתב לאביו כתב עם החלטתו לעזוב את הלימודים:
"...שקלתי בקור רוח וראיתי שאם אלך וארשם לסמסטר הבא לא יצא מזה כלום, כי אעזוב את הלימודים באמצע ואחזור! מספיקה מפלה קטנה מזו של הל"ה כדי שאעשה זאת. חבל על הכסף ועל הזמן! יש לי הרגשה עמוקה שאני הולך לעשות את הדבר הנכון ברגע הנכון. סוף סוף כל מה שהכנו בארץ מבחינה צבאית הכנו לימים טרופים אלה – לאו דווקא למלחמה פוליטית באנגלים כמו בשנת 1945 או משהו דומה לזה, אלא למלחמת קיום, מלחמה על הארץ בשעה זו. יהיה טוב אבא".
חייו > פיקוד על קורס הטיס של ההגנה בביקרספילד

בטרם בואו לארץ ביוני 1948 נשלח לקורס טיס מטעם ההגנה בבייקרספילד שבקליפורניה, ופיקד על קורס זה. היה זה קורס טיס מזורז שנועד להכשרת טייסים יהודים, רובם בני היישוב, למלחמת העצמאות. מארגן הקורס היה טדי קולק, ובין בוגריו הידועים נמנים זהרה לביטוב, עמנואל רוטשטיין, פלטיאל מקלף ושלמה להט. בקורס הטיס נקשרו קשרי אהבה בינו לזהרה לביטוב. במותו חוותה זהרה אובדן בפעם השנייה. לאחר שעבר בהצלחה את מבחני הטיסה, הודח ברמן מהקורס, בשל ויכוחים עם אלינור רודניק, שיזמה את הקורס והייתה הבעלים של שדה התעופה בביקרספילד, מה שלא מנע את פעילותו כטייס בחיל האוויר.
חייו > המוסד לעלייה ב'

בסיום הקורס נשלח לפנמה להביא ארצה אוניית רכש של המוסד לעלייה ב', ועליה כלי נשק מסוגים שונים ובהם כ-240 מכוניות וזחל"מים (ששימשו מאוחר יותר לכיבוש לוד ורמלה). המשימה ארכה שלושים ושניים יום, במהלכה נשמר קשר רציף עם ארצות הברית וצוות המלחים הוחלף פעמיים. ברמן הצליח לשכנע את רב החובל לפרוק את המטען בתל אביב ולא בחיפה מחשש מהבריטים. המשימה בוצעה בהצלחה. אונייה זו הייתה האחרונה שהגיעה לארץ תחת שלטון המנדט הבריטי.
חייו > מלחמת העצמאות

כשהגיע לארץ צורף לחיל-האוויר הישראלי לטייסת תעופה, פל' ו', הגדוד הראשון, פל' ד'. ברמן הטיס מטוסים קלים ובהם אוסטר אוטוקרט ("פרימוס"), ומילא תפקידים חיוניים בהגשת עזרה לנקודות נצורות בנגב, כמו בית אשל ונבטים. היה גם טייס מקשר בין ניר עם לתל אביב.
מותו

ב-ל' בסיוון תש"ח (7 ביולי 1948), עסק בצילומי אוויר טופוגרפיים מעל רביבים, ולאחר מכן נשלח להעביר נוסעים מהנגב. ברמן לא הגיע ליעדו, ונורה מעל לוד. בן 21 במותו. הוא נקבר בבית הקברות הצבאי נחלת יצחק. לאחר מותו הועלה לדרגת פקד-טיס (סגן).
בתרבות

מופיע בספר לאהוב עד מוות, רומן היסטורי שנכתב על ידי דבורה עומר. העלילה עוסקת בסיפור אהבתם של זהרה ושמוליק (שמואל קופמן) שפעלו בפלוגת הפלמ"ח, יצא לאור בשנת 1980. הספר מבוסס על סיפור אמיתי וברמן מופיע בדמותו האמיתית.
הערות שוליים

↑  אבינעם מיסניקוב, קורס הטיס בבייקרספילד, באתר "מרקיע שחקים", 31 בדצמבר 2020
1 2  ח. א., אמנון ברמן ז"ל, הַבֹּקֶר, 1 ביולי 1949
↑  ברמן אמנון, באתר www.palmach.org.il
↑  אתר ההנצחה לחללי מערכות ישראל, באתר ההנצחה לחללי מערכות ישראל
נחום איצקוביץ'

ערך זה עוסק במנכ"ל משרד החקלאות, שהיה גם ראש מועצת עמק חפר. אם התכוונתם לראש מועצת באר יעקב, ראו .
נחום איצקוביץ' (נולד ב-1950) הוא מנהל ישראלי שכיהן כמנכ"ל משרד החקלאות. קודם לכן כיהן כמנהל הרשות להשקעות ולפיתוח התעשייה והכלכלה במשרד הכלכלה והתעשייה, כמנכ"ל משרד התיירות, מנכ"ל משרד הרווחה וראש מועצה אזורית עמק חפר. כיום, יו״ר עמותת ״מצמצמים רווחים״ וכן יועץ ויוזם בנושאים כלכליים, לרבות סטראט-אפים בתחום האגרו-טכנולוגיה.
ביוגרפיה

איצקוביץ' נולד בגבעות זייד, בן להורים ניצולי השואה שעלו מצ'כוסלובקיה. ב-1952 עבר עם משפחתו למושב אומץ בעמק חפר. שירת בצה"ל בחיל השריון ובמלחמת יום הכיפורים לחם במסגרת חטיבה 679 כתותחן ומפקד טנק והשתחרר בדרגת סרן. הוא בעל תואר ראשון בחקלאות מהאוניברסיטה העברית בירושלים, תואר שני במנהל עסקים מאוניברסיטת בר-אילן ותואר דוקטור לניהול מאוניברסיטת סורבון בפריז.
כיהן כגזבר המושב אומץ ולאחר מכן גזבר מועצה אזורית עמק חפר בשנים 1978 עד 1986. ב-1986 נבחר לכהן כחבר מועצה ושימש סגן ראש המועצה האחראי על הניהול הכספי שלה. ב-1994 נבחר לראשות המועצה וכיהן בתפקיד במשך שלוש קדנציות, כשב-2004 זכה בכ-85% מקולות הבוחרים. ב-2006 הודיע על התפטרותו בעקבות מינויו לתפקיד מנכ"ל משרד התיירות.
בתקופתו כראש מועצה, בוצע פרויקט שיקום נחל אלכסנדר, הפרויקט זכה להכרה עולמית וזכה במקום הראשון בתחרות Riverprize שנערכה בבריסביין, אוסטרליה בשנת 2003. במהלך כהונתו הוקם בשטח המועצה היישוב הקהילתי בת חפר ופותח וקודם פארק תעשיות עמק חפר.
באוגוסט 2006 מונה למנכ"ל משרד התיירות, בתקופת כהונתו של השר יצחק הרצוג. לאחר שהרצוג עבר לשמש שר הרווחה, מונה איצקוביץ' ב-15 באפריל 2007 למנכ"ל משרד הרווחה, ובין השנים 2011–2013 כיהן כמנכ"ל משרד הרווחה בתקופת כהונתו של השר משה כחלון. במסגרת תפקידו קיבל את "עיטור האור" כהבעת הוקרה על עשייתו למען רווחת ניצולי השואה בישראל. בפברואר 2013 מונה למנהל מרכז ההשקעות במשרד הכלכלה שבתקופתו קיבל מעמד של רשות. כיהן גם כממלא מקום יושב ראש רשות החדשנות.
ביולי 2020 מונה למנכ"ל משרד החקלאות, תחת השר אלון שוסטר. איצקוביץ זכאי למכסת ייצור ביצים, וכיוון שאינו מחזיק בלול הוא משכיר מכסה זו לאחרים, באישורה של מועצת הלול, הכפופה למשרד החקלאות. עקב כך הוא חתום על הסדר ניגוד עניינים.
כיהן בתפקידים ציבוריים, בהם חבר מועצת מינהל מקרקעי ישראל, חבר דירקטוריון קרן קיימת לישראל, יו"ר המרכז האקדמי רופין, יו"ר המועצה הציבורית להנצחת החייל במשרד הביטחון וחבר בוועד המנהל של האוניברסיטה העברית בירושלים. כיום, יושב ראש עמותת ״מצמצמים רווחים״.
חיים אישיים

איצקוביץ' תושב מושב אומץ בעמק חפר, נשוי, אב לשלושה ילדים וסב לחמישה נכדים ונכדות. בנו הוא ברק איצקוביץ', מנהל תחנות המוזיקה של תאגיד השידור הישראלי.
הערות שוליים

↑  דוד הכהן, נחום איצקוביץ - מנכ"ל משרד התיירות, באתר ynet, 3 ביולי 2006
↑  הודעה על מינוי מנהלים כלליים, ילקוט הפרסומים 5655, 26 באפריל 2007
↑  טל שלו‏, ערב הבחירות: אושר מינוי מנהל בכיר במשרד התמ"ת, באתר וואלה, 6 בינואר 2013;
 אורה קורן, נחום איצקוביץ' מונה למנהל מרכז ההשקעות במשרד התמ"ת, באתר TheMarker‏, 11 במרץ 2013
↑  ד"ר נחום איצקוביץ נכנס הבוקר לתפקידו כמנכ"ל משרד החקלאות, באתר של משרד החקלאות ופיתוח הכפר, 1 ביולי 2020
↑  גלעד צוויק, מנכ"ל משרד החקלאות מחזיק במכסות ביצים - ללא לול, באתר ישראל היום, 9 באוגוסט 2020
| --- | --- |
בקרת זהויות :  NLI: 987007311466605171  ISNI: 0000 0003 6933 9224  VIAF: 238184227   WorldCat (עם VIAF): 238184227
פרקריה

תבליט המציג איכרים רומאיים
פרקריה (בלטינית: precaria) היה הסכם מקובל בראשית ימי הביניים שלפיו הוענקה לתקופה מוגדרת מראש, זכות שימוש וזיקת הנאה מנכס דלא-ניידי, לרוב תמורת תשלום כספי נמוך או חלק מהיבול. זוהי זכות אחיזה בקרקע שניתנה לפרקריסט לכל ימי חייו.
היסטוריה

מקור המושג המשפטי הוא הפרקריוּם (precarium) של החוק הרומי אולם פרקריום היה יכול להיות נכס דלא ניידי או נכס נייד ולא רק קרקע.
עם כיבושה של גאליה החרימו המרובינגים את כל אדמות המדינה שהיו בבעלות אוצר המדינה (fiscus) הרומי. ההכנסות מאדמות אלו מימנו את החצר המרובינגית.
חלק מהאדמות הוענקו כבנפיקיום לאנשי אצולה נאמנים וחלק הוענקו לכנסייה.
במהלך המאה ה-8 התפתח באירופה מנהג שאדון היה נותן לווסאל חלקת אדמה כבנפיקיום בתמורה לשבועת אמונים (הומגיום). אדמות אלו ניתנו לווסאל על מנת שיוכל לקיים את עצמו ואת משפחתו. מיעוט מהאדמות ניתנו כקניין, (proprietas) כלומר העברת בעלות מהנותן למקבל, ורובן ניתנו כהשאלת כברת אדמה מבלי לוותר על זכות הבעלות, כלומר כפרקריה.
פרקריה היה שמה של חלקת האדמה שניתנה, של מהות הענקתה ושל המסמך שנכתב על מנת לקיים את ההענקה.
ברוב המקרים פרקריה הייתה מענק של אדמה מאת בעל אדמה אל מי שיעבד אותה (הפרקריסט), בלי שהבעלות תהייה בידי הפרקריסט אלא היא נשארה בידי המעניק. מהות המושג היא הארעיות שבהחזקת האדמה. פרקריה הוענקה למספר שנים או למשך ימי חייו של הפרקריסט או המעניק. הוענקה עבור שירותים שניתנו, בעיקר בשדה הקרב ועבור שירותים שהנותן ציפה לקבל בעתיד. גם אם הפרקריה הוענקה למספר דורות זה אחרי זה, המושג פרקריה הגדיר את האדמה כמוחכרת בידי מחזיק האדמה (הפרקריסט) ולא הייתה לו זכות בעלות או קניין עליה, הפרקריסט נהנה מיבולה ומהכנסות מהחלקה.
היו איכרים שבבעלותם הייתה חלקת אדמה העוברת בירושה (אלודיום) אבל האדמה, בגלל ניצול יתר איבדה מפריונה ולא כלכלה יותר את המחזיק בה או שעקב פיצולים חוזרים ונשנים הנובעים מהורשת האדמה למספר יורשים הפכה לקטנה מכדי לפרנס משפחה. במקרה כזה היה יכול האיכר לוותר על האדמה לטובת בעל הווילה ולקבל ממנו כפרקריה חלקת אדמה פורייה יותר או גדולה יותר בחלק אחר של הנחלה.
איכר שחש שעול המיסים עליו (על אדמתו ועליו כבעל קרקע) כבד מדי היה יכול למסור את האלודיום שלו לבעל הווילה ולשמור לעצמו זכות שימוש מבלי לשלם מס.
במשך הזמן, עם הפיחות במעמדם של האיכרים החופשיים והבאתם למעמד של צמיתים, גם איכר שהאלודיה שלו הפכה לפרקריה היה חייב בדמי חכירה ובנוסף על כך בשירותי עבודה. הן ימי עבודה לטובת הכלל (למשל תיקון דרכים) והן עבודה באדמות האדון (דומינוס) או עשיית חפצים או תיקונם בעבור האדון.